Էմմա Գերշտեյն

**Էմմա Գրիգորևնա Գերշտեյն** (, ), խորհրդային ​​և ռուս գրականագետ, Միխայիլ Լերմոնտովի ստեղծագործությունների վերաբերյալ աշխատությունների հեղինակ, հուշագիր։ ԽՍՀՄ գրողների միության անդամ (1965)։

## Կենսագրություն
Ծնվել է 1903 թվականի հոկտեմբերի 12-ին (հին տոմարով) Դվինսկում, զեմստվոյի բժիշկ-վիրաբույժ Գրիգորի Մոիսեևիչ Գերշտեյնի (1870-1943) և Իզաբելլա Եվսեևնա Գրուպի (1874-1961) ընտանիքում։ Ընտանիքը ուներ չորս երեխա։ 1920-ական թվականներին նրա հայրն աշխատել է որպես Մոսկվայի Սեմաշկո հիվանդանոցի գլխավոր բժիշկ, այնուհետև՝ Կրեմլի հիվանդանոցում որպես խորհրդատու պրոֆեսոր։

Ավարտել է Դվինսկի գիմնազիան (1920), ընդունվել Մոսկվայի համալսարանի փիլիսոփայության բաժանմունք, մասնակցել Բերդյաևի, Իվան Իլյինի և Կիզևետերի դասախոսություններին։ Փոխել է մի քանի ֆակուլտետ, իսկ 1924-1925 թվականների ձմռանն ավարտել է Մոսկվայի պետական համալսարանի հասարակական գիտությունների ֆակուլտետի լեզվի և գրականության բաժնի եռամյա (պարզեցված) դասընթացը։ Աշխատել է «Հանուն ինդուստրիալիզացիայի» (1926-1927) թերթում և «Օգտաթափոնք» տրեստում (1927-1928)՝ որպես գործավար։ Այնուհետև ավարտել է մեքենագրության դասընթացները (1929) և աշխատանքի է անցել «Գյուղացիական թերթում»՝ որպես Օլգա Կամենևայի անձնական քարտուղար (1929–1930)։

1930-ականների վերջին, Բորիս Էյհենբաումի օժանդակությամբ, զբաղվել է գրականագիտությամբ, ուսումնասիրել Լերմոնտովի ստեղծագործությունները, հիմնականում հետազոտելով «տասնվեցի խմբակը»՝ կապ  հաստատելով նրա անդամների հետ, որոնցից մեկն էլ Լերմոնտովն է եղել։ 1936-1940 թվականներին տեսակավորել է Գրական-պատմական թանգարանների, Լենինի գրադարանի, իսկ 1946 թվականին՝ Գրականության և արվեստի կենտրոնական արխիվի ձեռագիր հավաքածուները։ 1940-ականների կեսերից աշխատել է «Գրական ժառանգության» խմբագրությունում։ 1965 թվականից եղել է ԽՍՀՄ գրողների միության անդամ։

1928 թվականին Մոսկվայի մերձակայքում գտնվող «Ուզկոմ» առողջարանում մոտիկից ծանոթացել է Նադեժդա և Օսիպ Մանդելշտամներին և որոշ ժամանակ անց այդ ժամանակաշրջանի գրեթե բոլոր ոչ պաշտոնական ստեղծագործական մտավորականության հետ, ինչպիսիք են Մարինա Ցվետաևան, Բորիս Պաստեռնակը, Մարիա Պետրովիխը, ինչպես նաև մյուս գրողների ու գիտնականների հետ։ Մոտիկից ծանոթ է եղել Աննա Ախմատովայի, Լև Գումիլյովի և Նիկոլայ Խարջիևի հետ։

1998 թվականին հրատարակվել են նրա հուշերը՝ «Մեմուարներ»-ը։ Դրանց համար նա ստացել է Փոքր Բուքեր և Անտիբուքեր մրցանակները։

1966 թվականից ապրել է «Սովետական ​​գրող» բնակարանային շինարարական կոոպերատիվում՝ Կրասնոարմեյսկայա փողոցի, 29 շենքում (մինչև 1969 թվականը՝ 2-րդ Օդանավակայանային փողոց, 18 շենք)։

Թաղված է Վագանկովյան գերեզմանատանը։

## Ստեղծագործություններ
* 
* 
* *Герштейн Э. Г.* Новое о Мандельштаме. Главы из воспоминаний. О. Э. Мандельштам в воронежской ссылке (по письмам С. Б. Рудакова). — Paris: Atheneum, 1986. — 318 p. — ISBN 2-906141-02-X

## Գրականագիտություն
* *Герштейн Э. Г.* Судьба Лермонтова. — М.: Советский писатель, 1964.
* *Герштейн Э. Г.* Судьба Лермонтова. Издание второе, исправленное и дополненное. — М.: Художественная литература, 1986. — 351 с.
* *Герштейн Э. Г.* Герой нашего времени М. Ю. Лермонтова. — М.: Художественная литература, 1976. — 128 с. — (Массовая историко-литературная библиотека).
* *Герштейн Э. Г.* Память писателя: Статьи и исследования 30-90-х годов. — СПб.: ИНАПРЕСС, 2001. — 663 с. — (Писатель и литература).

## Գրականություն
* Справочник Союза писателей СССР [по состоянию на 01.01.1970] / ред. М. В. Горбачев, сост. Н. В. Боровская. — М.: Советский писатель, 1970. — 792 с. — 6000 экз.
* Справочник Союза писателей СССР [по состоянию на 01.06.1985] / Ред. К. Н. Селихов; сост.: В. А. Астахова, А. И. Либецкая, Л. И. Цветкова. — М.: Советский писатель, 1986. — 784 с. — 10 000 экз.

## Ծանոթագրություններ

## Արտաքին հղումներ
* Эмма Герштейн. Мемуары (Аудиокнига)
* Эмма Герштейн
* Герштейн Э. Роман «Герой нашего времени» М. Ю. Лермонтова (полный текст).
* Эмма Григорьевна Герштейн // Большой энциклопедический словарь
* *В. Глоцер.* Эмма Григорьевна Герштейн (некролог) // «Литературная газета», 2 — 8 июля 2002.
* *А. Покровский.* Умерла Эмма Григорьевна Герштейн // Новая газета, № 47 (2002).
* *Ревекка Марковна Фрумкина.* Жизнь вопреки (о «Мемуарах» Эммы Герштейн) // «Троицкий вариант» № 62 (2010), c. 10.
* Эмма Герштейн: цитаты из жизни

Կատեգորիա:Խորհրդային հուշագիրներ
Կատեգորիա:Խորհրդային գրականագետներ
Կատեգորիա:Բուքերյան մրցանակի դափնեկիրներ
Կատեգորիա:Ռուս պատմաբաններ
Կատեգորիա:Ռուս հուշավիպագիրներ
Կատեգորիա:Ռուս գրականագետներ
Կատեգորիա:Ռուս գրաքննադատներ
Կատեգորիա:ԽՍՀՄ գրողների միության անդամներ